Սիրիա, Իրաք - Թուրքիան Ռուսաստանի հետ վատթար հարաբերությունների պայմաններում բազմիցս դատապարտեց Սիրիայում նրա գործողությունները, որոնք առնչվում էին տարբեր ոլորտների։ 2015թ. դեկտեմբերի սկզբներին Դավութօղլուն Ռուսաստանին մեղադրեց Սիրիայի հյուսիսում էթնիկ զտումներ կատարելու մեջ. «Ռուսաստանը փորձում է թուրքմեններին ու սուննիներին հարկադրել լքել հյուսիսային Լաթաքիա նահանգը։ Դա Ռուսաստանին անհրաժեշտ է, որպեսզի ստեղծի անվտանգության գոտի ու պաշտպանի Լաթաքիայի ու Տարտուսի ռազմաբազաները»[61]։ Էրդողանն իր հերթին Ռուսաստանին մեղադրեց Սիրիայում «գաճաճ պետություն ստեղծելու» փորձի մեջ. «Ռուսաստանը չի պայքարում ԻՊ-ի դեմ, հող է նախապատրաստում Սիրիայում հյուսիսային Լաթաքիա նահանգի շուրջ «գաճաճ պետություն ստեղծելու» ուղղությամբ, որպեսզի այնտեղից հարձակումներ իրականացնի թուրքմենների վրա»[62]։